בּראשית ופלאפל | פֶּרֶא אדם חוֹשב
« שתי הצעות שלום
ֵיֵרָאֶה כָּל מַה שֶׁהִנּוֹ »
23 בינואר 2015 על-ידי שוֹעִי
במקום אחר יושב קורא של הפיסקה לעיל וחושב לעצמו: משל למה הדבר דומה? למוכר פלאפל שהריק את כל שמן הטיגון ושכחו במקום אשר לא יעלה על לב ונתייאש ממנו לחלוטין. שם (דווקא שם) הלכה ונקוותה תבל וכל אשר בהּ. אלא שאני דימיתי את הקדוש ברוך הוא למדען ואיני מעז לדמותו למוכר פלאפל. מכיר אני כי כל מלאכה מכבדת את בעליה, ובכל זאת לא איניתי לכתוב כי הקדוש ברוך מעגל כדורי חומוס בכוסברה אלא בורא עולמו ומחריבן (בתבונתו כי רבתה), אף שגלוי וידוע לפניי כי גדולים וחכמים ממני כתבו: מניין לנו שהקב"ה מתפלל (תלמוד בבלי מסכת ברכות דף ז' ע"א) ומניין שהוא מניח תפלין (שם,שם, דף ו' ע"א). ואכן, נקל לשוות לנגד עיניים מוכר פלאפל מתפלל ומניח תפילין – מאשר אסטרופיסיקאי השוקד על קיום המצוות ושוכח לבחון כעבור זמן מה עלה בגורל ניסוייו. ובכל זאת, דומני כי דימוי הבורא למדען תבוני פזור-דעת, הולמת יותר את האינטואיציה לפיה תבל נוסדה על תבונת-מה; לעומת זאת, דימוי מוכר הפלאפל שהשליך את השמן המורתח שהתיישן, והתקרר והתקלקל, הוא דבר שונה לגמרי.
פורסם באויר שאינו נתפש: תרבות ואמנוּת | מתויג אלֹהות, אסטרופיסיקה, בריאה, חידקים, חמוצים, יצחק אבן לטִיף, ישעיה, מדרש, מינימל קומפקט, מצוות, מקרא, ניסוי, עולם, עמבה, פלאפל, צ'יפס, צלוחית פטרי, קומדיה, ר' אבהו, שועי רז, תבונה, תלמוד, תפילה, תפלין | 6 תגובות
ב- 23 בינואר 2015 בשעה 9:03 mooncatom
צטערת שועי,
מבחינתי, בחינת עובדת פלאפל וכוכבים,
אלוהים כמוכר ומעגל פלאפל הוא בסדר גמור
ואף למעלה למעלה למעלה מזה.
מנה,
בלי עמבה בבקשה.
ב- 23 בינואר 2015 בשעה 12:26 שוֹעִי
מיכל יקרה, אני חושב שהרשימה לעיל היא תוצר של לא מעט קריאת עגנון בזמן האחרון, ושל שלוש-ארבע מנות פלאפל בשבוע (בערך צריכת פלאפל חצי שנתית אצלי). פשוט בכל מקום אליו הגעתי והיה כיבוד — היה פלאפל. אפילו בני הקט קנה לעצמו משחק קלפים ששמו "מלך הפלאפל" ושיחקנו בו בשבת. ויצא שאכן השבוע האחרון עמד בסימן כל מיני התרוצצויות ופלאפל. כך שאין להתפלא כלל על התפרצות הפלאפל הזו אל תוך הרשימות.
ב- 24 בינואר 2015 בשעה 9:54 עדה ק
אכן קשה, ובכל זאת: מעורר חיוך 🙂
ב- 24 בינואר 2015 בשעה 18:16 שוֹעִי
עדה יקרה, תודה, אני מניח שמעבר לכל, כיוונתי בעיקר לחיוך או לצחוק (-:
ב- 25 בינואר 2015 בשעה 12:46 א. ארגמן ניל"י
אני עוקב אחריך ונהנה לקרוא, וכמו תמיד, כבר לא נעים לי לומר על כל פוסט שהוא נהדר, אבל כן, זה היה נהדר במיוחד והרגשתי צורך עז לפרגן 🙂
ב- 25 בינואר 2015 בשעה 15:03 שוֹעִי
אלעד יקר, מזל טוב גדול לך ולזוגתך, ותודה על המלים הטובות.